Roundabout (videospill)

Roundabout er et uavhengig racingspill med åpen verden utviklet og distribuert av amerikanske No Goblin LLC. Det ble utgitt for Windows, Mac og Linux 18. september 2014. Det ble utgitt for Xbox One 20. februar 2015, og senere for PlayStation 4 26. mai 2015. En versjon for PlayStation Vita ble utgitt 26. juni 2018, som en versjon man fikk sammen med PlayStation 4-versjonen.

Spillets involverer en limousin som roterer konstant, som spilleren må kjøre rundt i en åpen verden mens de må fullføre forskjellige oppgaver som å plukke opp og slippe av personer, og finne samlegjenstander. Spillopplevelsen kan beskrives som inspirert av Kuru Kuru Kururin (hvor spilleren også kontrollerer et kjøretøy som roterer konstant), og Crazy Taxi (hvor målet er å kjøre ikke-spillerstyrte figurer fra en plass til en annen).

Spillopplevelse 

Spilleren kjører en limousin som roterer konstant, og må kjøre passasjerer (introdusert gjennom «full motion video»-scener) til deres ønskede mål, mens spilleren styrer unna hindringer.

Handling 

Året er 1977, og Georgio Manos blir den første roterende limousinsjåføren, og kjører innbyggere av byen Roundabout til forskjellige destinasjoner. En hyppig passasjer som heter Elizabeth får Georgio til å dåne, og en romanse begynner å boble mellom dem. Georgio får også en rival i form av Ronaldo, en annen limousinsjåfør som stjeler Georgios teknikk og overtar henne som den fremste roterende limousinsjåføren i byen. Desperat for å beseire Ronaldo, skaffer Georgio noen godteribiter med hjelp av mekanikeren Mickey, som får Georgio til å hallusinere og se skjelettet Jeffrey. Guidet av Jeffrey i et godteribitbasert raseri, går Georgio på en morderisk herjing gjennom byen. Oppmuntret av Elizabeth, utfordrer Georgio Ronaldo til et kappløp, hvor Ronaldo kjører av veien, som ødelegger bilen hans og ender hans liv.

Seks måneder senere har Georgio dratt i skam til fjellene mot nord, siden det å ødelegge noens bil er omtrentlig forræderisk i byen Roundabout. Siden Georgio har mistet Elizabeth, og har få godterbiter igjen, sier Jeffrey at Georgio må få orden på livet sitt igjen, og vinne tilbake Elizabeths hjerte. Samtidig blir Georgio forfulgt av Ge-Op («Georgio Operations»), en polititropp som er bestemt på å jage henne.

Til slutt blir Elizabeth og Georgio gjenforenet, og Elizabeth forklarer at hun er gått lei av Georgios konstante snurring, og ber Georgio om å kjøre rett, i alle fall i en liten stund. Etter at Georgio prøver å kjøre rett, dog noe pinlig, bestemmer Elizabeth at hun ikke kan tvinge Georgio til å være noe hun ikke er, og paret kjører i solnedgangen sammen.

Mottakelse 
Omtalesamlernettsiden Metacritic formidler at Roundabout har fått «generelt positive tilbakemeldinger», med en poengssum av 75 ut av 100 basert på 9 omtaler.

Dave Tach ved Polygon gav spillet en sum av 7,5 ut av 10, og oppsummerte sin omtale (for Windows) med at «Roundabout er et fjollete spill som man behøver seriøse ferdigheter for».

Brett Makedonski ved Destructoid gav spillet en sum av 7,5 ut av 10, med etiketten «bra» (engelsk: «good»), og oppsummerte sin omtale med at spillet er «robust og har definitivt et publikum. Det er noen feil som er vanskelig å se bort fra, men opplevelsen er moro.»

Referanser

Eksterne lenker 
 

LHBT-relaterte videospill
Xbox One-spill
Videospill utviklet i USA
Racerspill
PlayStation Vita-spill
PlayStation 4-spill
MacOS-spill
Åpen verden-spill
Linux-spill
Indiespill
Videospill fra 2014